b'\n_START_ARTICLE_\nDIPS\n_START_SECTION_\nHistorikk\n_START_PARAGRAPH_\nUtviklingen av programvaren DIPS ble startet av Tor Arne Viksj\xc3\xb8 ved IT-avdelingen p\xc3\xa5 Nordland Sentralsykehus i 1987. Det ble senere etablert et utviklingssamarbeid med andre interesserte sykehus som ogs\xc3\xa5 tok i bruk programvaren. DIPS ble etablert som et frittst\xc3\xa5ende aksjeselskap i 1997._NEWLINE_DIPS AS er den st\xc3\xb8rste leverand\xc3\xb8ren av e-helsesystemer for helsevesenet i Norge. Programvaren omfatter blant annet elektronisk pasientjournal, pasientadministrative systemer samt ulike l\xc3\xb8sninger for samhandling mellom akt\xc3\xb8rene i helsevesenet. DIPS AS har konsern- og rammeavtaler med Helse S\xc3\xb8r-\xc3\x98st RHF, Helse Vest RHF og Helse Nord RHF samt en rekke private sykehus. Programvaren DIPS brukes i dag ved mer enn 35 norske sykehus. I tillegg benyttes DIPS Multimedia ved Odense Universitetshospital i Danmark og L\xc3\xa4nssykehuset Ryhov i Sverige.'